Rubiinpunane

Rubiinpunane on purpurse poole kalduv puhas sügavpunane värvitoon, mis vastab vääriskivi rubiini värvusele.

Pildid

Kasutamine 
Kergelt purpurse suunas kalduva puhta ja sügava värvitoonina seostub rubiinpunane rikkuse, glamuuri ja luksusega.

Kullalisandi abil saadud tumepunast klaasi (punase värvuse annavad sulaklaasile lisatud kolloidse kulla osakesed) nimetatakse värvuse järgi rubiinklaasiks.

Rubiinpunane on mitmesuguste tootjate üks juuksevärvitoone, saadav värvus on tugev küllastatud punane ja mitte tingimata loodusliku rubiini värvus.

Saksa kirjanik Kerstin Gier avaldas aastail 2009–2010 noorsoole mõeldud fantaasiaromaanide triloogia, mille raamatuile andis pealkirjad vääriskivivärvuste järgi. Esimese raamatu pealkiri on "Rubinrot" (eesti keeles "Rubiinpunane", Sinisukk  2014, tõlkinud Pille Vinkel) ja selle kaanekujundus rajaneb sügavpunasel värvil.

Vaata ka 
 Rubiinklaas
 Rubiinšokolaad
 Rubiinööbik

Viited 

Punased värvitoonid